На основу члана. 47. Статута градске општине Вождовац ("Службени лист града Београда" број 96/19 - пречишћен текст) и на основу члана 17. Одлуке о начину финансирања програма удружења из буџета Градске општине Вождовац („Службени лист града Београда“ број 125/18 и 129/19), председник Градске општине Вождовац доноси:

О Д Л У К У

1. БИРА СЕ ПРОГРАМ Удружења „Наш Вождовац“, из области едукације школске деце у ваннаставним активностима на територији Градскe општине Вождовац за 2020. годину. «Безбедно рециклирај и стварај» за финансирање из буџета Градске општине Вождовац за 2020. годину, а на основу спроведеног јавног конкурса I Број: 61-2/20 од 03.02.2020. године објављеног на интернет страници Градске општине Вождовац .

2. ДОДЕЉУЈУ СЕ средства у висини од 588.100,00 динара Удружењу „Спортеко“ за реализацију Програма из тачке 1. ове Одлуке.

Средства су обезбеђена у Програму 9 «Основно образовање и васпитање» на позицији 181 Финансијског плана Градске општине Вождовац за 2020. годину.

**О б р а з л о ж е њ е**

Oдлуком председника Градске општине Вождовац I Број: 61-2/20 од 03.02.2020. године. расписан је јавни позив за финансирање и суфинансирање пројеката из области едукације школске деце у ваннаставним активностима на територији Градске општине Вождовац за 2020. годину. Дана 03.02.2020. године јавни позив са упуством и конкурсном документацијом је објављен на сајту ГО Вождовац, порталу Е- Управа и огласној табли Градске општине Вождовац. Рок за предају пријава је био 15 (петнаест) дана од дана објављивања.

Решењем председника Градске општине Вождовац I Број: 61-3 /20 од 03.02.2020. године образована је Комисија за спровођење јавног конкурса. која је на седници одржаној 05.11.2019. године, констатовала је да је на конкурс благовремено стигло десет пријава: Удружење грађана „Спортеко“, Удружење грађана „Наш Вождовац“, Удружење „Креативни атеље Артисима“, Удружење „Друг није мета“, Невладина огранизација „Алтернативна прилика“, Национална фондација ѕа уметничку игру, Савез удружења медицинских сестара предшколских установа Србије, Београдски центар за истраживање развој и стварање нових визија у пословању, Вождовачки савез за школски спорт, Плесни клуб „Ла Луна“. Комисија је након извршеног прегледа и оцена поднетих предлога пројеката сачинила ранг листу вредновања и рангирања пријављених програма и исте објавила на сајту ГО Вождовац порталу Е- Управа и огласној табли Градске општине Вождовац. Како подносиоци пријава на конкурс нису истакли права приговора на Листу вредновања и рангирања пријављених програма удружења, Комисија је Већу градске општине Вождовац доставила Листу вредновања и рангирања пријављених програма удружења на одлучивање.

Одлуку о избору програма који се финансирају и суфинансирају из буџета Градске општине Вождовац и додели средстава, на основу коначне ранг-листе, доноси председник Градске општине Вождовац у року од 30 дана од дана истека рока за подношење приговора, односно доношења решења по приговорима.

Имајући у виду наведено, председник Градске општине Вождовац је донео одлуку као диспозитиву.

Oва Одлука се објављује на званичној интернет страници Општине.

Одлуку доставити: учесницима јавног конкурса, Одељењу за финансије, привреду, друштвене делатности и планирање и архиви градске општине Вождовац.

ПРЕДСЕДНИК ГРАДСКЕ ОПШТИНЕ ВОЖДОВАЦ

I Број: 61-6/20 од 27.03.2020. године

ПРЕДСЕДНИК Александар Савић